joelniklaus/EU_Wikipedias huggingface dataset:
Slnečnica hľuznatá

Slnečnica hľuznatá (iné názvy: slnečnica topinambur, topinambur; lat. Helianthus tuberosus) je viacročná rastlina z čeľade astrovité.

Vedecké synonymá 
 Helianthus tomentosus
 Helianthus esculentus
 Helianthus subcanescens

Výskyt 
Pochádza zo Severnej Ameriky, ale pestuje sa aj v Európe od 16. storočia ako okrasná rastlina a neskôr ako úžitková plodina. Od 18. storočia jej pestovanie vytlačili zemiaky.

Hľuza  
Slnečnica hľuznatá sa vyznačuje hľuzovitým podzemkom, ktorý sa pod názvom topinambur používa za surova alebo po kuchynskej úprave ako potravina. Používa sa aj ako diétna potravina pri reumatizme, opuchoch a vďaka vysokému obsahu inulínu (až 8 %) ako podporný prostriedok pri cukrovke.

U ľudí s nízkou znášanlivosťou voči inulínu však môže spôsobovať nadmernú plynatosť.

Invázny druh
Na Slovensku bola vyhláškou č. 24/2003 Z.z. zaradená medzi invázne druhy rastlín. Invázne druhy je zakázané dovážať, držať, pestovať, rozmnožovať, obchodovať s nimi, ako aj s ich časťami alebo výrobkami z nich, ktoré by mohli spôsobiť samovoľné rozšírenie invázneho druhu (§ 7 ods. 3 zákona č. 543/2002 Z.z. o ochrane prírody a krajiny v znení neskorších predpisov). Vyhláškou Ministerstva životného prostredia Slovenskej republiky č. 158 z 22. mája 2014 však bola táto rastlina vyradená zo zoznamu inváznych druhov rastlín a jej dovážanie, pestovanie a predaj na Slovensku už nie sú zakázané.

Referencie

Pozri aj 
 Slnečnica

Iné projekty

Zdroj 
 Helianthus tuberosus

Astrovité
Flóra na Slovensku
Vodný slalom

Vodný slalom je vodný šport na divokej vode, v ktorom sa pretekári v kanoe či v kajaku snažia čo najrýchlejšie a bez chýb prejsť sériu bránok. Je to jeden z dvoch športov využívajúci kanoe či kajak na letných olympijských hrách (tým druhým je rýchlostná kanoistika). Na olympijských hrách sa slalom prvýkrát objavil v roku 1972, druhýkrát až o 20 rokov neskôr v roku 1992.

Bránky vo vodnom slalome sú vlastne dve zvislo visiace tyče, upevnené na drôte, ktorý visí nad dráhou. Bránky su buď červené alebo zelené, podľa toho či sa ide s alebo proti prúdu. Zvyčajne býva na trati 18 až 25 bránok. Pretekár musí prejsť bránkami v určitom poradí a bez dotyku. Dotyk sa trestá 2 trestnými sekundami, neprejdenie bránky, prejdenie v zlom poradí či prejdenie bránky opačne sa trestá v súlade s pravidlami 50 trestnými sekundami.

Iné projekty

Externé odkazy 
 Vodný slalom na oficiálnej stránke ICF - Medzinárodnej kanoistickej federácie (anglicky)
 Pravidlá vodného slalomu na stránke ICF (anglicky)

Zdroje 
 

 
Kanoistika
Cydonia Mensae

Cydonia Mensae je názov jednej z pomenovaných oblastí na planéte Mars. Leží na sever od rovníka v prechodnej zóne medzi južnými vysočinami (pologuli s vyššou topografiou, silne posiatou krátermi) a severnými nížinami (relatívne plochou oblasťou nížin na severe) v oblasti Acidalia Planitia. Cydonia je pokrytá početnými vrcholmi a v dávnej minulosti mohla touto oblasťou prechádzať pobrežná zóna, pokiaľ severné nížiny v minulosti vyplňoval oceán. Nachádza sa tu aj veľmi známa „Tvár na Marse“, skalný útvar na nekvalitných fotografiách vzdialene pripomínajúci ľudskú tvár.

Tvár na Marse 
Jeden z cydoníjskych vrcholkov, situovaný 40°45' severnej šírky a 9°26' západnej dĺžky, na fotografii vytvorenej Vikingom 1 25. júla 1976 vzdialene pripomína ľudskú tvár. Tato fotografia bola dlho zdrojom kontroverzných a konšpiračných teórií týkajúcich sa možných známok inteligentného života na Marse. K Marsu sa skoro 20 rokov nedostala úspešne žiadna sonda a tak až od roku 1998 sú robené novšie snímky s lepším rozlíšením prostredníctvom sond Mars Global Surveyor, Mars Odyssey, Mars Express a Mars Reconnaissance Orbiter, ktoré oblasť dôkladne mapujú. Nové snímky potvrdili domnienky geológov, že v prípade „Tváre na Marse“ ide iba o erudovaný skalný masív.

Niektorí ľudia, ako napríklad Richard C. Hoagland, stále verí, že ide o dôkaz dlho stratenej marťanskej civilizácie, spolu s inými miestnymi útvarmi. V oblasti Cydonia sa totiž okrem „Tváre“ nachádzajú skaly podobné pyramídam či pripomínajúce ľudskú lebku. Richard C. Hoagland taktiež verí, že sa mu podarilo objaviť pozostatky mesta pochovaného pod ľadom v Cydonii.

Referencie

Externé odkazy

Astronómia 
 Snímky Cydonie vo vysokom rozlíšení, Mars Express
 Astronomický obrázek dne 25-9-06, zobrazenie pohľadu na Tvár na Marse, Mars Express
 Astronomický obrázek dne 26-9-06, pohľad na Cydoniu (vrátane tváre na Marse)
 Diskusia MOC a "Tvár na Marse", Malin Space Science Systems (tiež Tvár na Marse)
 Cydonia Mensae na Google Mars

Tvár na Marse ako artefakt 
 The Enterprise Mission, oficiálne stránky Richarda C. Hoaglanda
 The Hidden Records, oficiálne stránky knihy Wayne Herschela
 Face on Mars, vstup do Skeptikovho slovníku
 Správna pozícia tváre na Marse na Geody, smerujúca na NASA World Wind

Areografia
Solčiansky potok (prítok Bebravy)

Solčiansky potok je potok v Podunajskej nížine, v severovýchodnej časti okresu Topoľčany. Je to pravostranný prítok Bebravy, meria 6,3 km a je tokom V. rádu.

Prameň 
Pramení v Nitrianskej pahorkatine na severnom okraji obce Norovce, východne od Starého hája, v nadmorskej výške približne 223 m n. m.

Opis toku 
Od prameňa tečie sprvu severojužným smerom cez intravilán spomenutej obce, v strede obce sa stáča a pokračuje juhovýchodným smerom. Následne preteká intravilánom obce Solčianky, kde sprava priberá krátky kanál vznikajúci východne od kóty 237,5 m a pod obcou priberá ďalší pravostranný kanál z lokality Olichov. Na dolnom toku ešte podteká štátnu cestu číslo 64 a zároveň oddeľuje intravilány obcí Horné Chlebany na ľavom a Dolné Chlebany na pravom brehu. Napokon vteká na územie Nitrianskej nivy, sprava sa oddeľuje vodný kanál, ktorý tečie súbežne s korytom Bebravy a ústi do Bedzianskeho potoka a južne od obce Horné Chlebany sa v nadmorskej výške 169,8 m n. m. vlieva do Bebravy.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Topoľčany
Rajčiansky potok

Rajčiansky potok je potok v Podunajskej nížine, na rozhraní okresov Bánovce nad Bebravou, Partizánske a Topoľčany. Je to pravostranný prítok Bebravy, meria 6,8 km a je tokom V. rádu.

Prameň 
Pramení v Nitrianskej pahorkatine južne od obce Šišov, v lokalite Lány, v nadmorskej výške približne 261 m n. m.

Opis toku 
Od prameňa tečie sprvu juhovýchodným smerom, južne od obce Chudá Lehota tečie potom na krátkom úseku smerom na východoseverovýchod a ďalej tečie k osade Choseň na východojuhovýchod. Pod osadou pokračuje na krátkom úseku juhovýchodným smerom, potom sa prechodne stáča na juh a z pravej strany priberá prítok z lokality Gazdovský Visolán. Ďalej tečie juhojuhovýchodným smerom k obci Rajčany, v obci sa stáča na juhovýchod, preteká intravilánom obce a v obci tiež podteká štátnu cestu č. 64. Napokon vteká na územie Nitrianskej nivy a juhovýchodne od Rajčian sa v nadmorskej výške cca 171 m n. m. vlieva do Bebravy.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Vodné toky v okrese Partizánske
Vodné toky v okrese Topoľčany
Sítenský potok

Sítenský potok je potok v severnej časti Podunajskej nížiny, na území okresov Partizánske a Bánovce nad Bebravou. Je to ľavostranný prítok Hydiny, meria 4,8 km a je tokom VI. rádu.

Prameň 
Pramení v Nitrianskej pahorkatine, v časti Bánovská pahorkatina, na juhojuhovýchodnom svahu Viechy (324 m n. m.) v nadmorskej výške približne 290 m n. m.

Opis toku 
Od prameňa tečie najprv na juhojuhovýchod, v lokalite Sítenie vytvára oblúk vypnutý na východ, potom tečie na juhozápad, severne od kóty 246,7 m sa ďalej stáča západným smerom. Z pravej strany priberá prítok (2,7 km) prameniaci východne od Širokej (329,8 m n. m.) a pokračuje západojuhozápadným smerom. Medzi osadami Čaltice a Trebašovce, východoseverovýchodne od obce Ostratice, sa v nadmorskej výške 189,8 m n. m. vlieva do Hydiny.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Vodné toky v okrese Partizánske
Deň pí

Deň pí () a Deň približujúci sa pí () sú dva dni, kedy sa oslavuje matematická konštanta π (pí). Deň pí sa oslavuje 14. marca (podľa amerického zapisovania dátumu 3/14), pretože pí sa všeobecne zaokrúhľuje na hodnotu 3,14. Niekedy sa oslavuje 14. marca o 13:59 (1:59 poobede), všeobecne známe ako "Minúta pí". Ak sa pí zaokrúhli na sedem desatinných miest, vznikne 3,1415926 a "Pí sekunda" sa teda oslavuje presne 14. marca o 13:59:26 (1:59:26 poobede). Deň približujúci sa pí sa môže oslavovať v rôznych dátumoch, najčastejšie 22. júla (22/7 v európskom spôsobe zapisovania dátumu- najznámejšie zaokrúhlenie pí). 14. marec tiež pripadá na narodeniny Alberta Einsteina. 

Prvá oslava Dňa pí sa konala v Exploratóriu v roku 1988, so zamestnancami a ľuďmi idúcimi okolo jedného z ich okrúhleho priestranstva, ktorí potom jedli ovocné torty; toto múzeum odvtedy pridalo do svojho Pí menu aj pizzové koláčiky (slovo pi pre π a pie pre koláč sa v angličtine vyslovujú rovnako). Zakladateľom Dňa pí, "Princ Pí", je Larry Shaw, ktorý už síce nepracuje v Exploratóriu, ale stále pomáha s oslavami. Nedávno tiež pridali oslavy Dňa pí do virtuálnej hry Second life.

Massachusettský technologický inštitút (MIT) často rozosiela na Deň pí potvrdenia o prijatí do Inštitútu doručované budúcim študentom.

Oslavované "Dni približujúce sa k pí" môžu pripadnúť na tieto dátumy:

 27. február: Zem prešla približne 1 radián zo svojej obežnej dráhy od Nového roku
 14. marec: najznámejšie zaokrúhlenie pí (3,14)
 22. júl: 22/7 vo väčšine formátu dátumu, niekdajšie zaokrúhlenie pí
 10. november: 314-ty deň v roku (v priestupnom roku sa oslavuje 9. novembra)
 21. december, 1:13 poobede: 355-ty deň v roku (v priestupnom roku pripadá na 20. december), oslavovaný o 1:13 poobede, pretože čínske zaokrúhlenie pí malo hodnotu 355/113

Referencie

Externé odkazy 
po anglicky:
 Stránka Exploratória o Pí
 Ako oslavovať Deň Pí
 Piday.org Oficiálna stránka 14. marca
 Plagát ku Dňu Pí od Albion College

Dni
Miezgovský potok

Miezgovský potok je potok v severnom výbežku Podunajskej nížiny, vo východnej časti okresu Bánovce nad Bebravou. Je to pravostranný prítok Hydiny, meria 5,3 km a je tokom VI. rádu.

Prameň 
Pramení v Nitrianskej pahorkatine, v časti Bánovská pahorkatina, západne od Ostrého vrchu (460,8 m n. m.) v lokalite Vinohrádok, v nadmorskej výške približne 290 m n. m.

Opis toku 
Od prameňa tečie západojuhozápadným smerom do obce Miezgovce, kde sa stáča viac západným smerom a preteká intravilánom obce. Pod obcou sa stáča juhozápadným smerom, sprava priberá z juhozápadného svahu Krížnic (306,1 m n. m.), prechodne tečie na juh a potom na juhojuhovýchod. Napokon ešte preteká okrajom intravilánu obce Brezolupy, podteká štátnu cestu č. 9 a juhojuhovýchodne od tejto obce sa v nadmorskej výške cca 208,5 m n. m. vlieva do Hydiny.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Pravotický potok

Pravotický potok je potok v severnom výbežku Podunajskej nížiny, prevažne v juhovýchodnej časti okresu Bánovce nad Bebravou. Na dolnom toku vytvára hranicu medzi okresmi Bánovce nad Bebravou na pravom a Partizánske na ľavom brehu, oblasť ústia leží už v okrese Partizánske. Je to ľavostranný prítok Bebravy, meria 6,8 km a je tokom V. rádu.

Prameň 
Pramení v Nitrianskej pahorkatine, v časti Bánovská pahorkatina, juhozápadne od obce Brezolupy pri štátnej ceste č. 9, v nadmorskej výške približne 255 m n. m.

Opis toku 
Najprv tečie juhojuhovýchodným smerom, následne sa stáča a severojužným smerom preteká intravilánom obce Pravotice. Pod obcou tečie prechodne na juhozápad, sprava priberá Dendeš a pokračuje juhojuhozápadným smerom. Severne od Malých Ostratíc sa stáča na juhozápad, preteká okrajom intravilánu obce, pričom podteká najprv cestu II. triedy č. 592 a potom aj železničnú trať Trenčín – Chynorany. Napokon už tečie územím Bebravskej nivy, kde tečie na krátkom úseku na juh, zároveň už tečie územím okresu Partizánske, potom sa stáča na juhozápad, preteká lokalitou Pažitie a koryto potoka križuje Rybiansky kanál. Západne od Ostratíc sa v nadmorskej výške cca 181 m n. m. vlieva do Bebravy.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Dendeš

Dendeš je potok v severnom výbežku Podunajskej nížiny, v juhovýchodnej časti okresu Bánovce nad Bebravou. Je to pravostranný prítok Pravotického potoka, má dĺžku 3,1 km a je tokom VI. rádu.

Prameň 
Pramení v Nitrianskej pahorkatine, v časti Bánovská pahorkatina, západne od obce Brezolupy na južnom okraji Starého hája, v nadmorskej výške približne 276 m n. m.

Opis toku 
Od prameňa tečie najprv juhojuhovýchodným smerom cez lokalitu Za magistrálou a podteká štátnu cestu č. 9. Západne od obce Pravotice tečie na krátkom úseku prechodne juhojuhozápadným smerom, potom sa opäť stáča na juhojuhovýchod. Do Pravotického potoka ústi juhojuhozápadne od spomenutej obce v nadmorskej výške cca 205 m n. m. Nepriberá žiadne prítoky. 

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Asafa Powell

Asafa Powell (* 23. november 1982, St. Catherine, Jamajka) je jamajský šprintér na 100 m mužov. Osobný rekord 9,72 s sa mu podarilo zabehnúť raz.

Vrcholové podujatia

Osaka 2007 
Na MS v atletike 2007 zabehol čas 9,95 vo finálovom behu a získal bronzovú medailu. Za víťazom Tysonom Gayom zaostal o 11 stotín sekundy.

Peking 2008 
Na Letných olympijských hrách 2008 v Pekingu vyhral v štafetovom behu na 4x100 metrov. Bežal v semifinále aj vo finále. Vo finále bol členom štafety, ktorá zabehla svetový rekord (37,10 s).Asafa zabehol posledný úsek(letmo) za 8.73.
Asafa Powell je tretí najrýchlejší šprintér vôbec.
Zabehol päťdesiatpäť 100 metrových šprintov pod desať sekúnd a prekonal tým Maurice Green, ktorý ich zabehol 53.
V sezóne 2009 chce prelomiť a podať dobrý výkon MS v Berlíne (15-23 August)

Externé odkazy 
 oficiálna webstránka 
 Asafa Powell na iaaf.org

 

Jamajskí bežci na 100 m
Jamajskí bežci na 200 m
Bývalí držitelia svetových rekordov
Jamajskí olympijskí víťazi
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2012
Atléti na Letných olympijských hrách 2016
Živa (časopis)

Živa je najstarší český populárnovedecký časopis, ktorý prináša informácie prevažne z oblasti biologických vied.

Časopis založil v roku 1853, s cieľom popularizovať prírodné vedy, Jan Evangelista Purkyně a vychádza nepretržite do súčasnosti. Spočiatku vychádzal pod záštitou Československej akadémie vied, od rozdelenia Česko-Slovenska pod záštitou Akademie věd České republiky. Vydáva ho Nakladatelství Academia.

Externé odkazy 
 oficiálna stránka
 článok o Žive

Časopisy v Česku
Entomologické časopisy
Vedecké časopisy
Višňová (prítok Liviny)

Višňová je potok v severnej časti Podunajskej nížiny, v južnej časti okresu Bánovce nad Bebravou. Je to ľavostranný prítok Liviny, meria 6,2 km a je tokom VI. rádu.

Prameň 
Pramení v Nitrianskej pahorkatine severovýchodne od obce Pochabany v nadmorskej výške približne 265 m n. m.

Opis toku 
Potok tečie prevažne juhovýchodným smerom cez Hlbokú dolinu, na hornom toku priberá ľavostranný prítok z lokality Za hájom a následne tečie zvlneným korytom. Na dolnom toku preteká intravilánom obce Borčany, kde sa stáča severojužným smerom a južne od obce sa v nadmorskej výške cca 193,5 m n. m. vlieva do Liviny.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Libichavský potok

Libichavský potok je potok v severnej časti Podunajskej nížiny, tečie v juhozápadnej časti okresu Bánovce nad Bebravou. Je to ľavostranný prítok Liviny, meria 5,8 km a je tokom VI. rádu.

Prameň 
Pramení v Nitrianskej pahorkatine severovýchodne od stredu obce Malé Hoste v lokalite Pavlovská, v nadmorskej výške približne 275 m n. m.

Opis toku 
Od prameňa tečie sprvu severojužným smerom, v lokalite Slivka, severovýchodne od obce Pochabany, sa stáča a tečie juhovýchodným smerom. Pri obci Veľké Hoste tečie opätovne severojužným smerom, v lokalite Dlhé hony sa potom stáča juhovýchodným smerom. Ďalej preteká intravilánom obce Libichava a následne okrajom intravilánu obce Šišov, kde zľava priberá občasný prítok z lokality Višňov. Do Liviny ústi na okraji obce Šišov v nadmorskej výške cca 207 m n. m. Na hornom toku často vysychá.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Šišovský potok

Šišovský potok je potok v severnej časti Podunajskej nížiny, tečie v juhozápadnej časti okresu Bánovce nad Bebravou. Je to pravostranný prítok Liviny, meria 2,2 km a je tokom VI. rádu.

Prameň 
Pramení v Nitrianskej pahorkatine na severnom svahu Chválova (277,4 m n. m.), v lokalite Horný Chválov, v nadmorskej výške približne 225 m n. m.

Opis toku 
Od prameňa tečie sprvu východným smerom lesnatým prostredím, potom sa stáča a pokračuje juhovýchodným smerom odlesnenou poľnohospodárskou krajinou. Napokon preteká okrajom intravilánu obce Šišov a severozápadne od centra obce ústi v nadmorskej výške cca 210 m n. m. do Liviny. Nepriberá žiadne prítoky.

Potoky na Slovensku
Povodie Bebravy
Vodné toky v Podunajskej pahorkatine
Vodné toky v okrese Bánovce nad Bebravou
Prohibícia v Kanade

Prohibícia v Kanade je pomenovanie pokusu z konca 19. storočia spraviť podľa zákona všetok predaj a distribúciu alkoholu v Kanade ilegálnym. Svoj vrchol dosiahol v 20. rokoch 20. storočia, keď bol v provinciách v referende zakázaný všetok dovoz alkoholu zo zahraničia.

Vznik prohibície
Medzi najväčšie organizácie, ktoré podporovali zákaz predaja alkoholu patrili Dominion Alliance for the Total Suppression of the Liquore Traffic a Women's Christian Temperance Union. 

Niektoré legislatívne kroky na zamedzenie predaja alkoholu sa udiali už v 19. storočí. Zákon z roku 1864 umožnil jednotlivým okresom zakázať predaj alkoholu, ak sa za zákaz vysloví väčšina obyvateľov.

V roku 1898 sa uskutočnilo nezáväzné federálne referendum, ktorého sa zúčastnilo 44 % obyvateľov. Z nich 51,3 % hlasovalo za prohibíciu a 48,7 % proti. Hlasy za mali väčšinu vo všetkých provinciách s výnimkou Quebecu, kde sa 81,1 % vyslovilo proti prohibícii. Napriek väčšinovému súhlasu sa vláda premiéra Wilfrida Lauriera rozhodla s ohľadom na silný nesúhlas v Quebecu nenavrhnúť federálny zákon, ktorý by zaviedol prohibíciu.

Prohibícia sa počas prvých 20 rokov 20. storočia v Kanade postupne zavádzala cez zákony schválené parlamentmi jednotlivých provincií. Ostrov princa Eduarda bol prvou provinciou, ktorá zaviedla prohibíciu v roku 1900. V Alberte a Ontáriu sa zaviedla v roku 1916. V Quebecu sa v roku 1918 schválil zákon, podľa ktorého v provincii mala prohibícia začať platiť od roku 1919 až do skončenia Prvej svetovej vojny. No keďže sa vojna skončila v roku 1918, prohibícia v Quebecu nebola nikdy v platnosti.

Po skončení vojny začali jednotlivé provincie rušiť prohibičné zákony. Quebec bol prvou, keď zrušil zákon o prohibícii už v roku 1920. Poslednou bol Ostrov princa Eduarda, ktorý prohibíciu zrušil v roku 1948. V Alberte a Saskatchewane sa zrušila v roku 1924 po tom, čo sa zistilo, že je v praxi neuplatniteľná.

Po zistení, že ľuďom sa nedá zakázať piť alkohol, prívrženci zákazu alkoholu úspešne tlačili na federálnu vládu a vlády v provinciách, aby zdvihli ceny alkoholu do takej výšky, ako to len bude možné a zaviedli prísnu kontrolu predajní alkoholických nápojov.

Externý odkaz
 Prohibícia v Kanade 

Dejiny Kanady
Prohibícia
Novohorský potok

Novohorský potok je potok v západnej časti okresu Bánovce nad Bebravou. Je to pravostranný prítok Liviny, má dĺžku 3,5 km a je tokom VI. rádu.

Prameň 
Pramení v Považskom Inovci, v podcelku Vysoký Inovec, v lokalite Mlynište v nadmorskej výške približne 500 m n. m.

Opis toku 
Od prameňa tečie sprvu východným smerom cez lokalitu Horný Hutvárovec, potom sa stáča juhovýchodným smerom a preteká dolinou Dolná Nová hora. Následne vteká do Nitrianskej pahorkatiny, do časti Bánovská pahorkatina, tu sa najprv stáča severojužným smerom, sprava priberá prítok z lokality Ovčí salaš a k ústiu pokračuje juhojuhovýchodným smerom. Severozápadne od obce Zlatníky sa v nadmorskej výške 300,3 m n. m. vlieva do Liviny.

Potoky na Slovensku
Povodie Bebravy
Vodné toky v Považskom Inovci
Vodné toky v Podunajskej pahorkatine
Vodné toky v okrese Bánovce nad Bebravou
Striebornica (prítok Radiše)

Striebornica je potok vo východnej časti okresu Bánovce nad Bebravou. Je to ľavostranný prítok Radiše, meria 2,9 km a je tokom VI. rádu.

Prameň 
Pramení v Strážovských vrchoch, v podcelku Nitrické vrchy, v časti Rokošské predhorie, na juhojuhozápadnom svahu Melkovej (586,0 m n. m.) v nadmorskej výške približne 355 m n. m.

Opis toku 
Najprv tečie severozápadným smerom, preteká rovnomennou dolinou a ďalej sa stáča západným smerom. Následne preteká rekreačným strediskom s chatovou osadou a kúpaliskom, pričom prechodne tečie na juhozápad. Potom sa esovito stáča, tečie cez ďalšiu chatovú osadu s horárňou Striebornica na ľavom brehu, stáča sa na juhozápad a vteká do výbežku Nitrianskej pahorkatiny, časti Bánovská pahorkatina. Na severnom okraji intravilánu obce Uhrovec sa v nadmorskej výške cca 245 m n. m. vlieva do Radiše. Nepriberá žiadne prítoky.

Potoky na Slovensku
Povodie Bebravy
Vodné toky v Strážovských vrchoch
Vodné toky v Podunajskej pahorkatine
Vodné toky v okrese Bánovce nad Bebravou
Rakovec (prítok Radiše)

Rakovec je potok vo východnej časti okresu Bánovce nad Bebravou. Je to ľavostranný prítok Radiše, má dĺžku 2 km a je tokom VI. rádu.

Prameň 
Tečie v Strážovských vrchoch, kde pramení v podcelku Nitrické vrchy, v časti Suchý, na západojuhozápadnom svahu Skaliek (558,5 m n. m.) v nadmorskej výške približne 415 m n. m.

Opis toku 
Od prameňa tečie najprv na západ, vteká do Kšinianskej kotliny, kde tečie západoseverozápadným smerom. Tu tečie v blízkosti osady Rakovec na pravom brehu, esovito sa stáča a z pravej strany priberá prítok (324,8 m n. m.) od osady Hajšovci. Napokon sa oblúkom stáča juhozápadným smerom a južne od obce Kšinná sa v nadmorskej výške cca 297,5 m n. m. vlieva do Radiše.

Potoky na Slovensku
Povodie Bebravy
Vodné toky v Strážovských vrchoch
Vodné toky v okrese Bánovce nad Bebravou
Brusné (prítok Radiše)

Brusné je krátky potok v severnej časti okresu Bánovce nad Bebravou. Je to pravostranný prítok Radiše, meria 1,7 km a je tokom VI. rádu.

Prameň 
Tečie v Strážovských vrchoch, kde pramení v podcelku Zliechovská hornatina, v časti Kňaží stôl, na juhovýchodnom svahu Michalovho vrchu (511 m n. m.) v nadmorskej výške približne 445 m n. m.

Opis toku 
Od prameňa tečie sprvu na krátkom úseku na východ, následne sa stáča juhojuhovýchodným smerom a sprava priberá krátky prítok. Pokračuje cez lokalitu Veľké prielohy, ďalej sa stáča juhovýchodným smerom, tesne pred ústím ešte na východ a severne od obce Radiša ústi v nadmorskej výške cca 295 m n. m. do Radiše.

Potoky na Slovensku
Povodie Bebravy
Vodné toky v Strážovských vrchoch
Vodné toky v okrese Bánovce nad Bebravou
Cuvée (víno)

Cuvée (alebo Cuvee – názov používaný na anglických vínnych vinetách) je označenie zmesi vín, spravidla pripravených z niekoľkých odrôd, či niekoľkých vín z rôznych nádob.

Cuvée môže byť zmiešané z viacerých ako dvoch odrôd, vtedy sa však na vinete vyznačuje percentuálny podiel jednotlivých odrôd. Cuvée neoznačuje zmiešanie strapcov hrozna v danom pomere, ale až finálnych vín.

Referencie

Zdroj 

Víno
Závada (prítok Radiše)

Závada je potok v severnej časti okresu Bánovce nad Bebravou. Je to pravostranný prítok Radiše, má dĺžku 6,6 km a je tokom VI. rádu.

Prameň 
Tečie v Strážovských vrchoch, pramení v podcelku Nitrické vrchy, v časti Suchý, na severozápadnom svahu Capárky (924,1 m n. m.) v nadmorskej výške približne 670 m n. m.

Opis toku 
V pramennej oblasti tečie juhozápadným smerom, zľava priberá krátky prítok zo západoseverozápadného svahu Capárky a sprava prítok z lokality Medvedica. Ďalej pokračuje severojužným smerom, opäť sprava priberá prítok z oblasti Demovca, následne zľava prítok z juhozápadného svahu Capárky a z tej istej strany aj prítok z južného svahu Tisovníka (824,5 m n. m.). Potom sa prechodne stáča juhozápadným smerom, z pravej strany priberá prítok z lokality Železné, vstupuje do Kšinianskej kotliny, pričom ďalej tečie juhojuhozápadným smerom. Následne preteká intravilánom Závady pod Čiernym vrchom, kde sprava priberá svoj najdlhší prítok (3,2 km) prameniaci južne od Demovca, vytvára nevýrazný oblúk prehnutý na západ a pod obcou už tečie severojužným smerom. Tesne pred ústím sa stáča na juhozápad a na okraji intravilánu obce Kšinná ústi v nadmorskej výške cca 338 m n. m. do Radiše.

Potoky na Slovensku
Povodie Bebravy
Vodné toky v Strážovských vrchoch
Vodné toky v okrese Bánovce nad Bebravou
Závada pod Čiernym vrchom

Závada pod Čiernym vrchom je pôvodne samostatná obec v severovýchodnej časti okresu Bánovce nad Bebravou. V súčasnosti je administratívnou súčasťou obce Kšinná.

Polohopis 
Leží v Kšinianskej kotline, geomorfologickej časti podcelku Nitrické vrchy v južnej časti Strážovských vrchov. Nachádza sa v nadmorskej výške  a preteká ňou potok Závada. 

Prístupná je cestou III. triedy 1831, ktorá spája osadu cez Uhrovec s okresným mestom. Centrum Kšinnej je vzdialené približne  južne, do Bánoviec je to  juhozápadným smerom.

Dejiny 
Pôvodná obec vznikla valašskou kolonizáciou v roku 1481, patrila panstvu hradu Uhrovec.

Turizmus 
Je turistickým východiskom do Nitrických vrchov a juhovýchodnej časti Zliechovskej hornatiny: 
 po  zeleno-značkovanej trase cez Capárku (924,1 m n. m.) do obce Valaská Belá
 po  modro-značkovanej trase k Chate pod Čiernym vrchom (križovatka so zeleno-značkovanou trasou Trebichavské sedlo - Čierna Lehota) a ďalej po hrebeni na Závadskú poľanu (križovatka s červeno-značkovanou trasou Kremenište - Capárka - Suchý vrch (1 027,8 m n. m.) - Rokoš (1 009,9 m n. m.) - Uhrovec).

Oblasť je známa bohatým výskytom húb. 

Na severovýchodnom svahu Plešivca (722,5 m n. m.) sa nachádzajú dva lyžiarske vleky, v ich dolnej stanici stojí turistická Chata pod Čiernym vrchom.

Referencie 

Kšinná
Miestne časti na Slovensku
Japantown (Vancouver)

Japantown, známy aj ako Little Yokohama, či Little Tokyo bola mestská časť v kanadskom meste Vancouver, ktorú obývali japonskí emigranti. Nachádzala sa na sever od Chinatownu. Začiatkom 20. storočia na ňu zaútočili členovia Ligy za vylúčenie Ázijcov, ktorí vypálili časti Chinatownu. Japantown bol pred týmito násilníkmi varovaný a jeho obyvateľom sa podarilo zabrániť členom Ligy v ničení ich obchodov.

Počas druhej svetovej vojny, keď boli kanadskí občania japonského pôvodu internovaní v táboroch a ich majetok skonfiškovaný, prestal byť Japantown čisto japonským etnickým územím. Aj keď sa doňho po skončení vojny niektorí Japonci vrátili, ich komunita sa už nikdy neobnovila. Jeho územie je teraz súčasťou mestskej časti Downtown Eastside.

Pozdĺž ulice Powell Street stále existuje zopár odkazov na bývalú japonskú štvrť. Buddhistický chrám Vancouver Buddhist Church, ktorý v minulosti slúžil ako Japonský metodistický kostol. Pred vypuknutím boomu otvárania japonských reštaurácií v 80. rokoch, sa na Powell Street nachádzali dve jediné japonské reštaurácie vo Vancouveri.

V parku Oppenheimer Park sa koná každý rok dvojdňový pouličný festival Powell Street Festival.

Nový Japantown
Na ulici Alberni Street, medzi ulicou Burrard Street a mestskými časťami West End a downtown vznikla rozširujúca sa enkláva japonských maloobchodov a reštaurácií. Táto oblasť sa niekedy označuje ako New Japantown, alebo Little Ginza.

Táto oblasť je na vzostupe už 20 rokov. Nachádzajú sa v nej luxusné reštaurácie, tanečné kluby, karaoke bary, obchody a butiky so značkovým zbožím. Sú často navštevované návštevníkmi mesta a turistami z Japonska, ktorí hľadajú tovar a suveníry za vyjednanú cenu, podobnú cenám v Tokiu, alebo v Ósake.

Externý odkaz
 Japantown na stránke Virtual Vancouver 

Historické štvrte vo Vancouveri
StarCraft II

Starcraft 2 je pokračovanie počítačovej RTS hry Starcraft. Hra bola vydaná v roku 2010 a získala medzinárodný úspech.

Príbeh 
Príbeh Starcraftu 2 sa odohráva len niekoľko rokov po skončení StarCraft: Brood War a vystupujú v ňom všetky známe postavy z pôvodnej hry, ako sú Zeratul, Sarah Kerrigan a Jim Raynor. Hráči sa vrátia aj na známe planéty ako sú Char, Braxis, Tarsonis ale aj na nový svet Bel'Shir. Pokračovanie uvedie aj známe frakcie ako sú Terran Dominion alebo stvoritelia Zergov a Protossov - Xel’Naga. 

Podľa tvorcov Starcraft 2 sa má stať "základnou súťažou na poli RTS" , postavenou na úspechu svojho predchodcu. Má klásť väčší dôraz na multiplayer, pričom počet rás (3) zostane zachovaný. Rozprávanie príbehu sa z veľkej časti odohrá v predrenderovaných video sekvenciách, ktoré mali u Blizzardu vždy vysokú úroveň.

Vývoj 
Doteraz bolo oficiálne potvrdených len nemnoho jednotiek, prevažne rasy Protoss a Terran . Zverejnené bolo použitie fyzikálneho enginu Havok a taktiež systém environmentálnych efektov a podkladových dekorácií s účelom dotvoriť realizmus prostredia. Uvedené boli aj drobné útesy, polostrovy, lietajúce asteroidy a dokonca aj svetelné reklamy a billboardy. Počet jednotiek zostane oproti pôvodnej hre približne zachovaný, očakávajú sa len drobné rozšírenia. Mnoho pôvodných jednotiek dostane rôzne vylepšenia a schopnosti navyše. 

StarCraft 2 bude podporovať DirectX 9 efekty, menovite Pixel Shader 2.0, a bude plne kompatibilný aj s DirectX 10. O použití exkluzívnych DX 10 efektov sa zatiaľ nerozhodlo. Mac použije OpenGL namiesto DirectX. Hra bude obsahovať Havok fyziku prostredia, ktorá umožňuje zobraziť realistické efekty, napr. rozpad budov alebo padanie trosiek.

Referencie

Externé odkazy 
 Oficiálna stránka hry 
 Starcraft 2 na StarCraft Wikia 
 Starcraft Replays 

Strategické počítačové hry
StarCraft
Počítačové hry z 2010
Videohry
Gaius Mucius Scaevola

Gaius Mucius Scaevola bol Riman, ktorý sa preslávil svojou odvahou. Ale je možné, že bol len mýtickou postavou.

Podľa Livia sa tento mladík nedokázal nečinne prizerať na potupu spôsobenú obliehaním Ríma etruským kráľom Larsom Porsenom a rozhodol sa ho zabiť. Po súhlase konzulov s mečom ukrytým pod šatami preplával Tiber, dostal sa do jeho tábora a takmer ho zabil. Ale namiesto Porsenu zabil pisára, ktorý bol vedľa neho v rovnakom odeve a v tom čase akurát vyplácal vojakom žold. Stráže ho chytili a dostal sa pred poľný súd, ktorému predsedal Porsena. Pri snahe Porsenu získať od neho informácie o nástrahách, ktoré pre Porsenu pripravoval Rím, mu pohrozil mučením. Tu sa Porsena zapísal do dejín. Keď dal Porsena v hneve okolo neho zapáliť hranicu, Mucius na dôkaz svojej odhodlanosti vložil svoju pravú ruku do ohňa so slovami: „Hľa, aké bezcenné je telo pre tých, čo majú na zreteli slávu vlasti.“ Svojou neohrozenosťou sa mu podarilo Porsenu ohromiť a za to získal život a slobodu. Kvôli strate svojej ruky potom dostal prímeno Scaevola (ľavoruký). Za tento svoj odvážny čin dostal od senátu pozemok, ktorý bol neskôr pomenovaný Muciove lúky.

Iné projekty

Literatúra 
 Vojtech Zamarovský: Dejiny písané Rímom (1971)

Rímska mytológia
Staroveký Rím
Kšinka

Kšinka je potok v severovýchodnej časti okresu Bánovce nad Bebravou. Je to pravostranný prítok Radiše, meria 2,5 km a je tokom VI. rádu.

Prameň 
Tečie v Strážovských vrchoch, kde pramení v podcelku Zliechovská hornatina, v časti Kňaží stôl, východne od kóty 555,2 m v oblasti Vozore, v nadmorskej výške približne 440 m n. m.

Opis toku 
Od prameňa tečie na krátkom úseku najprv na východ, ďalej sa stáča juhovýchodným smerom a vteká do Kšinianskej kotliny, kde preteká lokalitou Podhôrčie. Následne napája malú vodnú nádrž, ktorá bola vybudovaná na sútoku s ľavostranným prítokom z lokality Prchavý a tečie popri areáli poľnohospodárskeho družstva na ľavom brehu. Napokon sa stáča juhojuhovýchodným smerom, tečie v blízkosti intravilánu obce Kšinná na ľavom brehu, sprava ešte priberá krátky prítok z lokality Strakačky a južne od spomenutej obce sa v nadmorskej výške cca 308 m n. m. vlieva do Radiše.

Potoky na Slovensku
Povodie Bebravy
Vodné toky v Strážovských vrchoch
Vodné toky v okrese Bánovce nad Bebravou
Omastiná (potok)

Omastiná je potok vo východnej časti okresu Bánovce nad Bebravou. Je to ľavostranný prítok Radiše, meria 7,3 km a je tokom VI. rádu.

Prameň 
Tečie v Strážovských vrchoch, pramení v podcelku Nitrické vrchy, v časti Suchý, na juhojuhovýchodnom svahu Malej Homole (908,7 m n. m.) v nadmorskej výške približne 550 m n. m.

Opis toku 
V pramennej oblasti tečie sprvu juhojuhozápadným smerom, vytvára oblúk smerujúci na západ a zľava priberá prítok pretekajúci Suchou dolinou. Ďalej tečie juhozápadným smerom, sprava priberá prítok prameniaci východne od Štvrtí, zľava prítok prameniaci severne od Zápača a preteká intravilánom obce Omastiná. V obci priberá pravostranný prítok z lokality Štvrte, následne sa stáča na západ, vteká do výbežku Nitrianskej pahorkatiny (jej časti Bánovská pahorkatina), kde tečie popri osade Korintál, pričom sprava najprv priberá prítok z oblasti Brusného, zľava potom Podhradský potok, následne vytvára výrazný meander ohnutý na sever, do ktorého sprava ústi prítok z lokality Roháčová. Ďalej tečie prechodne juhozápadným smerom, napokon sa stáča na západ a preteká okrajom intravilánu Žitnej prevažne na pravom brehu. Tu ešte priberá pravostranný prítok z lokality Roháčová a v blízkosti centra obce ústi v nadmorskej výške cca 261,5 m n. m. do Radiše.

Potoky na Slovensku
Povodie Bebravy
Vodné toky v Strážovských vrchoch
Vodné toky v Podunajskej pahorkatine
Vodné toky v okrese Bánovce nad Bebravou
Podhradský potok (prítok Omastinej)

Podhradský potok je potok vo východnej časti okresu Bánovce nad Bebravou. Je to ľavostranný prítok Omastinej, má dĺžku 4,4 km a je tokom VII. rádu.

Prameň 
Tečie v Strážovských vrchoch, kde pramení v podcelku Nitrické vrchy, v časti Rokoš, na juhojuhozápadnom svahu vrchu Rokoš (1 009,9 m n. m.) v lokalite Kamenné Zrubiská, v nadmorskej výške približne 600 m n. m.

Opis toku 
Od prameňa tečie sprvu na krátkom úseku na severozápad, pri samote Zengová sa stáča a pokračuje západným smerom. Na hornom toku sa niekoľkokrát vlní, na strednom toku sa esovito stáča a vytvára výrazný ohyb prehnutý na sever. Ďalej priberá krátky ľavostranný prítok prameniaci severozápadne od hradného brala hradu Uhrovec a stáča sa severozápadným smerom.  Na dolnom toku vteká do výbežku Nitrianskej pahorkatiny, do časti Bánovská pahorkatina a preteká intravilánom obce Uhrovské Podhradie. Napokon sa oblúkom stáča na sever a severozápadne od obce, pri osade Karolintál, ústi v nadmorskej výške cca 291 m n. m. do Omastinej.

Potoky na Slovensku
Povodie Bebravy
Vodné toky v Strážovských vrchoch
Vodné toky v Podunajskej pahorkatine
Vodné toky v okrese Bánovce nad Bebravou
Robert C. Tucker

Robert C. Tucker (* 29. máj 1918, Kansas City, Missouri, USA – † 29. júl 2010, Princeton, New Jersey) bol významný americký expert na dejiny a politiku Sovietskeho zväzu a Ruska. 

V rokoch 1949 - 1953 pracoval ako atašé na americkom veľvyslanectve v Moskve. Medzi jeho najvýznamnejšie diela patria: Politická kultúra a vodcovstvo v sovietskom Rusku, Stalin ako revolúcionár: 1879-1929 (1973) a pokračovanie, Stalin v moci: Revolúcia zhora, 1928-1941 (1992), Politika ako vodcovstvo (1995) a Filozofia a mýtus Karla Marxa (1961). Jeho biografie Stalina sú považované za najlepšie práce o tomto diktátorovi vôbec. Robert Tucker je tiež zodpovedný za razenie teórie "vojenského komunizmu" o vplyve vojenských funkcionárov na jednotu a pôsobnosť strany. Bol emeritným profesorom politiky a medzinárodných štúdií na univerzite v Princetone.

Bol ženatý s Eugeniou (Jevgenijou) narodenou v Moskve, ktorá s nim v roku 1953 emigrovala do USA, kde neskôr vyučovala ruštinu na Princetonskej univerzite.

Dielo 
 Philosophy and Myth in Karl Marx. 3. Auflage. Transaction Publ., New Brunswick 2001, ISBN 0765806444, LCCN 00-046724.
 Stalin in Power: The Revolution from Above, 1928-1941. W W Norton & Co, New York 1990, ISBN 039302881X, LCCN 89-078047.
 Stalin as revolutionary, 1879-1929; a study in history and personality. W W Norton & Co, New York 1973, ISBN 039305487X, LCCN 73-006541.
 The Marxian Revolutionary Idea. W W Norton & Co, New York 1969, LCCN 69-020038.
 Robert C. Tucker (Hrsg.): The Marx-Engels Reader. W W Norton & Co, New York 1972, ISBN 0393099652, LCCN 79-141585.

Referencie

Externé odkazy 
 Short description of contributions at the American Association for the Advancement of Slavic Studies
 Interview by John M. Whiteley at the University of California-Irvine Quest for Peace Video Series
 Review by Gajo Petrović of Tucker's Philosophy and Myth in Karl Marx Death Announcement
 @KatrinaNation Announces the Death of Robert C. Tucker

Vysokoškolskí pedagógovia USA
Historici USA
Diplomati USA
Autori náučnej literatúry USA
Osobnosti z Kansas City (Missouri)
Laugo

Laugo je slovenský samopal s plastovým telom, pôvodne vyvíjaný trenčianskymi konštruktérom Jánom Lučanským a spolupracovníkmi Ing. Petrom Tvrdým a Františkom Gašparíkom. Názov je odvodený od miesta vzniku zbrane (na území Trenčína sa nachádzala osada Laugarício).

Prvý prototyp bol patentovaný pod názvom Laugo LTG-1, posledný známy prototyp Laugo M6 z roku 2005 bol vyvíjaný vo firme ZVS Holding a bol predstavený aj na veľtrhu obrannej a bezpečnostnej techniky IDET 2005 v Brne. V súčasnosti prebieha príprava na seriovú výrobu vo firme CZUB pod názvom SKORPION EVO III

Variácie 

Prototyp M6 bol vyrobený vo viacerých variáciách na vojenské i civilné použitie.

 Vojenské verzie - Laugo M6-K, Laugo M6-A (Army), Laugo M6-SD
 Civilné verzie - karabína Laugo M6-C1, krátka Laugo M6-C2

Referencie

Externé odkazy 

 Laugo LTG-1 v časopise Policista 01/2002 - česky
 Fotografia Lauga z výstavy IDET 2005

Samopaly
Zoznam najvyšších budov v New Yorku

Toto je zoznam najvyšších budov v New Yorku k februáru 2015.

Zoznam

Zničené budovy

Časová os

Referencie 

Najvyšších budov v New Yorku
 
Stavby v New Yorku
New York
Pohjanmaa

Pohjanmaa (po švédsky: Österbotten) je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
V roku 2013 sa kraj skladal z 15 obcí (fínsky kunta). Obce boli zoskupené do 4 okresov (tzv. seutukunta). Šesť obcí malo status mesta (napísané tučným písmom).

Iné projekty

Externé odkazy 
 Kraj Pohjanmaa - Oficiálna stránka 

Kraje vo Fínsku
Pirkanmaa

Pirkanmaa (po švédsky: Birkaland) je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
V roku 2011 sa kraj skladal z 22 obcí (fínsky kunta). Obce boli zoskupené do piatich okresov (tzv. seutukunta). Jedenásť obcí malo status mesta (napísané tučným písmom).

Iné projekty

Externé odkazy 
 Kraj Pirkanmaa - Oficiálna stránka 

Kraje vo Fínsku
Satakunta

Satakunta () je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
V roku 2015 sa kraj skladal z 19 obcí (fínsky kunta). Obce boli zoskupené do troch okresov (tzv. seutukunta). Sedem obcí malo status mesta (napísané tučným písmom).

Iné projekty

Externé odkazy 
 Kraj Satakunta - Oficiálna stránka 

Kraje vo Fínsku
Karel Svoboda (hudobný skladateľ)

Karel Svoboda (* 19. december 1938, Praha – † 28. január 2007, Jevany) bol český skladateľ filmovej, televíznej, populárnej a muzikálovej hudby.

Životopis 
Od detstva sa učil súkromne hre na klavír, po maturite v roku 1957 študoval na lekárskej fakulte v Prahe. Potom prerušil štúdia a nastúpil profesionálnu dráhu v tanečných orchestroch a a neskôr sa živil ako veľmi úspešný hudobný skladateľ. Často spolupracoval so svojim bratom Jiřím Svobodom, taktiež skladateľom najmä hudby k filmom a televíznym inscenáciám. Bol populárny aj v Nemecku.

Tvorba 
V roku 1965 vyšla prvá gramofónová platňa s jeho skladbou Slunce za oknem, ktorú naspieval Jaromír Mayer. Zo 60. rokov 20. stor. pochádza pieseň Vzdálený hlas, s ktorou súťažila Helena Vondráčková na festivale v Rio de Janeiro. V roku 1968 začala plodná spolupráca s Karlom Gottom, pre ktorého napísal približne 80 piesni. Interpretmi jeho piesni sú taktiež Hana Zagorová, Eva Pilarová, Milan Drobný, Waldemar Matuška, Lešek Semelka, Jiří Schelinger, Jana Kratochvílová, Michal David, Iveta Bartošová, Petr Sepéši, Marcela Březinová, Marcela Holanová, Petra Janů, Dalibor Janda, Daniel Hůlka a Leona Machálková.

V 90. rokoch 20. stor. napísal svoj prvý muzikál Dracula.

Okrem populárnej hudby sa venoval aj filmovej hudbe. Stal sa dvorným skladateľom režiséra Václava Vorlíčka. Napísal tiež hudbu k seriálu Návštěvníci i znelku k seriálu Včielka Mája a Nils Holgersson. Spolupracoval na mnohých seriáloch s nemeckou televíziou ZDF.

Filmová hudba 
 1965: Každý mladý muž
 1972: Smrt si vybírá
 1973: Noc na Karlštejně
 1973: Tři oříšky pro Popelku
 1974: Hodíme se k sobě, miláčku? 
 1974: Na startu je delfín 
 1974: Deň slnovratu
 1975: Profesoři za školou
 1975: Romance za korunu
 1975: Dva muži hlásí příchod
 1976: Koncert pre pozostalých
 1976: Do posledného dychu
 1976: Bouřlivé víno
 1976: Noc klavíristy
 1977: Tichý Američan v Praze 
 1977: Jak se budí princezny
 1977: Zítra vstanu a opařím se čajem
 1977: Což takhle dát si špenát
 1978: Čistá řeka
 1979: Smrt stopařek
 1979: Choď a nelúč sa
 1979: Prerušená hra
 1979: Odveta
 1981: Zralé víno
 1981: Spievaj kovboj, nemecký film
 1981: Kopretiny pro zámeckou paní 
 1982: Soľ nad zlato
 1982: Zelená vlna
 1985: Já nejsem já
 1986: Mladé víno
 1988: Cirkus Humberto, televízny seriál 
 1988: Druhý dech, televízny seriál 
 1989: Muka obraznosti (1989) 
 1992: Kačenka a strašidla
 1992: Kačenka a zase ta strašidla
 1999: Z pekla štěstí
 2004: Milenci a vrazi
 2004: Rodinná pouta (TV seriál)

Muzikály 
 1995: Dracula (texty Zdeněk Borovec)
 2000: Monte Cristo (texty Zdeněk Borovec)
 2006: Golem

Pozri aj 
 Zoznam piesní s hudbou Karla Svobodu

Externé odkazy 
 
  
 Oficiálna stránka 
 Karel Svoboda - články 
 Karel Svoboda
 Talent ve službách Mefista

Zdroje 

Českí skladatelia modernej hudby
Českí skladatelia filmovej hudby
Muzikáloví skladatelia
Obete samovrážd
Osobnosti z Prahy
Keski-Pohjanmaa

Keski-Pohjanmaa (doslova Stredná Pohjanmaa; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
V roku 2011 sa kraj skladal z 8 obcí (fínsky kunta). Obce boli zoskupené do 2 okresov (tzv. seutukunta). Dve mestá v kraji sú zapísané tučným písmom.

Iné projekty

Externé odkazy 
 Kraj Keski-Pohjanmaa - Oficiálna stránka 

Kraje vo Fínsku
MFK Goral Stará Ľubovňa

MFK ADV Stará Ľubovňa je slovenský futbalový klub mesta Stará Ľubovňa, ktorý momentálne účinkuje v IV.lige Východ (2014/2015). Je to klub s dlhoročnou tradíciou, ktorý vystriedal už veľké množstvo názvov.

Názvy klubu 
 ŠK, Slavoj, Skrutkáreň, Rekostav, FK
 apríl 2006 - Mestský športový klub

Športové úspechy 
Najväčší športový úspech MFK Goral Stará Ľubovňa je postup do prvej ligy v sezóne 2007/2008.

Hráči

Brankári 
 22  Bičuš Marek

Obrancovia 
 02   Sivuľka Martin
 03   Kucko Lukáš 
 04   Turlík Michal
 19   Kosturko Jozef
 08   Szczepanik Pawel (na hosťovaní z Sandecja Nowy Sacz)
 18   Hricov Miroslav
 21   Straka Jándsa

Stredopoliari 
 09   Miro Žbirka
 10   Paľo Habera
 15   Krupa Lukasz (na hosťovaní z FC Barcelona)
 17   Krajňák Dávid
 06   Pyda Maroš
 95   Mariančík Ľuboš
 27   Pekár Jozef

Útočnici 
 48  Niec Piotr (na hosťovaní z Sandecja Nowy Sacz)
 11  Ondrej Kušnirik
 23  Selep Marek
 25  Štieber Jozef

Realizačný tím MFK GORAL Stará Ľubovňa
Vedúci mužstva: Ladislav Maščuch
Tréner: Jozef Petrán
Asistent trénera: Jozef Štieber
Lekár: MUDr. Štefan Turčáni
Masér: Ľubomír Šimočko, Juraj Sakáč

= Správna Rada MFK= 
Ing. Vladimír Jaceník - predseda
JUDr. Milan Knapík
Jozefína Guregová
Jozef Kaleta

Výkonný výbor MFK 
Prezident MFK: Ján Kovalčík
1. viceprezident MFK: RNDr. Valent Jaržembovský
2. viceprezident MFK: Marián Gurega
Členovia VV: Karol Kačmarčík, Pavol Jeleň, Štefan Barlík, Mgr. Ján Hric, Mgr. Matej Zamkovský, Jozef Krajger

Ďalšie informácie
Generálny sponzor: firma Gas Familia s.r.o. a jej majiteľ Pavol Gurega
Adresa: MFK Goral Stará Ľubovňa, Továrenská 1, 064 01 Stará Ľubovňa
Telefón: +421 52 43 212 57, 43 152 61,
Mobil: 0903 650 290
e-mail: mfk@staralubovna.sk 
ekonomický manažér: zamkovský@staralubovna.sk 
Klubové farby: modrá, biela, červená
Farba dresu (tričko, trenírky, štulpne): modro-šedé, modro-šedé, modré
Náhradná farba dresu: brankarý majú cierne sady dresov
Náhradná farba dresu: červené, čierne, čierne
Výrobca výstroja: JOMA
Štadión: MFK Goral Stará Ľubovňa, Továrenská 1, Stará Ľubovňa
Rozmery hracej plochy: 105 x 68m
Kapacita hľadiska: 2500 z toho 800 na sedenie

Externé odkazy 
Neoficiálna stránka klubu

Kluby 1. ligy
Slovenské futbalové kluby
Futbalové kluby založené v 1923
Halsua

Halsua je obec vo Fínsku v kraji Keski-Pohjanmaa v provincii Západné Fínsko. Počet obyvateľov je 1 498 a rozloha chotára 430,26 km² z toho 15,21 km² je voda. Hustota obyvateľstva je 3,5 ob./km². Úradný jazyk fínčina.

Iné projekty

Externé odkazy 
www.halsua.fi - oficiálna stránka obce 

Obce vo Fínsku
Keski-Suomi

Keski-Suomi (doslova Stredné Fínsko; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
V roku 2011 sa kraj skladal z 23 obcí (fínsky kunta). Obce boli zoskupené do šestich okresov (tzv. seutukunta). Šesť obcí malo status mesta (napísané tučným písmom).

Iné projekty

Externé odkazy 
 Kraj Keski-Suomi - Oficiálna stránka 

Kraje vo Fínsku
Autostan

Autostan je stan, ktorý sa prepravuje a používa na streche automobilu. Umožňuje ľuďom spať v bezpečí a pohodlí na streche auta. Autostan bol po prvýkrát uvedený na trh v roku 1958. Vynálezcom autostanu je talianska firma Zifer-Autohome, ktorá v dnešnej dobe vyrába viac ako 30 rôznych druhov a variácií.

Iné projekty

Externé odkazy 
 www.autohome.it Vynálezca a výrobca autostanov Autohome
 www.autohome.sk Zastúpenie firmy Autohome na Slovensku

Pobyt v prírode
Alajärvi

Alajärvi je mesto vo Fínsku v provincii Západné Fínsko v kraji Etelä-Pohjanmaa.

Počet obyvateľov je 9 253 a rozloha chotára  z toho  je voda. Hustota obyvateľstva je 12,4 ob./km². Úradný jazyk fínčina.

Iné projekty

Externé odkazy
Oficiálna stránka

Mestá vo Fínsku
Varsinais-Suomi

Varsinais-Suomi (doslova Vlastné Fínsko; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
Varsinais-Suomi bolo v roku 2011 rozdelené do 5 okresov (fínsky seutukunta) a 28 obcí (fínsky kunta). Tučným písmom sú zapísané mesta.

Iné projekty

Externé odkazy 
 Kraj Varsinais-Suomi - Oficiálna stránka 

Kraje vo Fínsku
Kaarina

Kaarina () je malé mesto vo Fínsku v kraji Varsinais-Suomi v provincii Západné Fínsko.

Počet obyvateľov je 21 568 (31. december 2004) a rozloha 60,59 km² z toho 0,89 km² je voda. Hustota obyvateľstva je 381,3 ob./km². Úradný jazyk fínčina.

Podľa tradície sa tu narodil Fínsky Tom (Tom of Finland).

Pozri aj 
 hrad Kuusisto

Iné projekty

Zdroje

Externé odkazy
 Oficiálna stránka 

Mestá vo Fínsku
Pohjois-Karjala

Pohjois-Karjala (, ) je jeden z devätnástich krajov Fínska. Od roku 1997 patrí tento kraj k provincii Východné Fínsko.

Obce 
V roku 2013 sa kraj rozdelil na 3 okresy (fínsky seutukunta) a 13 obcí (fínsky kunta). V následujúcom zozname sú mestá napísané tučným písmom.

Iné projekty

Externé odkazy 
 Kraj Pohjois-Karjala - Oficiálna stránka 

Kraje vo Fínsku
Pohjois-Savo

Pohjois-Savo (doslova Severné Savo; ) je jeden z devätnástich krajov Fínska. Od roku 1997 patrí tento kraj k provincii Východné Fínsko.

Obce 
V roku 2017 sa kraj skladal z 18 obcí (fínsky kunta). Obce boli zoskupené do piatich okresov (tzv. seutukunta). 5 obcí mala status mesta (napísané tučným písmom).

Iné projekty

Externé odkazy 
 Kraj Pohjois-Savo - Oficiálna stránka 

Kraje vo Fínsku
Etelä-Savo

Etelä-Savo (doslova Južné Savo; ) je jeden z devätnástich krajov Fínska. Od roku 1997 patrí tento kraj k provincii Východné Fínsko.

Obce 
V roku 2013 sa kraj skladal zo 14 obcí. Tiey boli zoskupené do toch okresov (tzv. seutukunta). Tučným písmom sú označené mestá.

Iné projekty

Externé odkazy 
 Kraj Etelä-Savo - Oficiálna stránka 

Kraje vo Fínsku
Pohjois-Pohjanmaa

Pohjois-Pohjanmaa (doslova Severná Pohjanmaa; ) je jeden z devätnástich krajov Fínska. Od roku 1997 patrí tento kraj k provincii Oulu.

Obce 

V roku 2013 sa kraj skladal z 29 obcí. 11 z nich malo štatút mesta (tie sú zvýraznené tučným písmom). Všetky obce boli zoskupené do siedmich okresov (tzv. seutukunta).

Iné projekty

Externé odkazy 
 Kraj Pohjois-Pohjanmaa - Oficiálna stránka 

Kraje vo Fínsku